open-index/open-wikipedia-markdown huggingface dataset:
மீத்தொடர் பெருக்கம்

**மீத்தொடர் பெருக்கம்** (*Superfactorial*) கணிதத்தில், குறிப்பாக எண் கோட்பாட்டில், மிகை முழு எண் nஇன் **மீத்தொடர் பெருக்கம்** n என்பது 1 முதல் nவரையிலான தொடர்பெருக்கங்களின் பெருக்கற்பலனாகும்.

குறிப்பிலா பல தொடர்பெருக்கங்களின் பெருக்கற்பலனான ஜோர்டன்-போல்யா எண்களின் சிறப்புவகையாக மீத்தொடர்பெருக்கம் அமைகிறது.

## வரையறை
n ஆவது மீத்தொடர் பெருக்கம் \mathit{sf}(n) ஆனது, கீழ்கண்டவாறு வரையறுக்கப்படுகிறது:
\begin{align}
\mathit{sf}(n) &= 1!\cdot 2!\cdot \cdots n! = \prod_{i=1}^{n} i! = n!\cdot\mathit{sf}(n-1)\\
&= 1^n \cdot 2^{n-1} \cdot \cdots n = \prod_{i=1}^{n} i^{n+1-i}.\\
\end{align}
வெற்று பெருக்கத்தின் வழக்கமான மரபைப் பின்பற்றி, 0 இன் மீத்தொடர் பெருக்கம் 1 ஆகும்.
:\mathit{sf}(0)=1 ஆகும்.
இதிலிருந்து மீத்தொடர் பெருக்க வரிசை தொடங்குகிறது:
:எ.கா: 1, 1, 2, 12, 288, 34560, 24883200, 125411328000, 5056584744960000, .....

## பண்புகள்
காமா சார்புகள் மூலம் தொடர்பெருக்கங்களைத் தொடர்ச்சியாக இடையீட்டுக்கணிப்பது போல, மீத்தொடர் பெருக்கத்தையும் பார்ன்ஸ் ஜி-சார்பின் மூலம் தொடர்ச்சியாக இடையீட்டுக்கணிக்க முடியும்.

பகா எண்களின் மட்டைப் பொறுத்த தொடர்பெருக்கங்களின் செயற்பாட்டை விளக்கும் வில்சனின் தேற்றத்திற்கு ஒத்த கூற்றாக கீழுள்ள முடிவைக் கொள்ளலாம்: 
:p ஒரு ஒற்றைப் பகா எண் எனில்,
:\mathit{sf}(p-1)\equiv(p-1)!!\pmod{p}, (!! என்பது இரட்டைத் தொடர்பெருக்கத்துக்கான குறியீடாகும்.)
   
ஒவ்வொரு முழு எண்kக்கும், எண் \mathit{sf}(4k)/(2k)! என்பது ஒரு வர்க்க எண் ஆகும்.

## மேற்கோள்கள்

## வெளி இணைப்புகள்
*

பகுப்பு:முழுஎண் தொடர்வரிசைகள்
பகுப்பு:காமா சார்பியத் தொடர்பான சார்பியங்கள்
திபெத்திய செம்மான்

**திபெத்திய சிவப்பு மான்** (*Tibetan red deer-Cervus canadensis valichi*) என்பது தெற்கு திபெத்திய மலைப்பகுதிகள் மற்றும் பூட்டானில் உள்ள காட்டுமான்/வாபிடியின் ஒரு துணையினமாகும். அழிந்துவிட்டதாக நம்பப்பட்ட இதன் எண்ணிக்கை 8,300க்கும் அதிகமாக அதிகரித்துள்ளது. இவற்றில் பெரும்பாலானவை 1993ஆம் ஆண்டில் சீனாவின் திபெத் தன்னாட்சி பிராந்தியத்தின் காம்டோ மாகாணத்தின் ரிவோக் கவுண்டி நிறுவப்பட்ட 120,000 ஹெக்டேர் இயற்கை காப்பகத்தில் வாழ்கின்றன. சில 20ஆம் நூற்றாண்டின் தொடக்கத்தில் இலண்டனிலும், லாசா தெற்கே ஒரு சிறிய மிருகக்காட்சிசாலையிலும் இருந்தன.

## விளக்கம்
திபெத்தியச் செம்மான் குறுகிய கால்களும் பெரிய, சதுர முகவாயினையும் கொண்டு ஒப்பீட்டளவில் மிகப்பெரிய அளவிலானது. குளிர்கால உரோமங்கள் சாம்பல் நிறத்திலும் முகத்தில் இவை வெளிர் மணல்-பழுப்பு நிறத்தில் காணப்படும். கோடைக் காலத்தில் தோலானது சாம்பல் நிறத்திலிருக்கும். குட்டையான வாலுடன், பிட்டத்தில் பெரிய வெள்ளை திட்டு காணப்படும். சிச்சுவான் மானில் காணப்படும் அடர் ஓரங்கள் இல்லை. கிழக்குப் பகுதியைச் சேர்ந்த மான்கள் அடர் முதுகெலும்பு தோலினைக் கொண்டுள்ளன.

## வரம்பு
திபெத்தியச் செம்மான், சிச்சுவான் மான் மற்றும் கன்சு செம்மான் ஆகியவை வாபிடியின் தெற்கு குழுவை உருவாக்குகிறது. இவை வடக்கு பூட்டான் மற்றும் தெற்கு திபெத்தில் வாழ்கின்றன. இங்கு சிக்கிம் அருகே உள்ள சும்பி பள்ளத்தாக்கிலும் மானசரோவர் ஏரியில் இவை பதிவு செய்யப்பட்டுள்ளன. 1988ஆம் ஆண்டில் பூட்டான் மற்றும் தென்கிழக்கு திபெத்தில் எண்ணிக்கையிலான மான்கள் கூட்டம் கண்டுபிடிக்கப்படும் வரை இது முற்றிலும் அழிந்துவிட்டதாக நம்பப்பட்டது. இதனுடைய வரம்பு, இமயமலையின் வடக்கே பிரம்மபுத்திரா ஆற்றின் பல சிறிய பள்ளத்தாக்குகளை உள்ளடக்கியிருக்கலாம் (யார்லுங் சாங்போ நதி). 1995ஆம் ஆண்டில் நடத்தப்பட்ட ஒரு கணக்கெடுப்பு, ஜென்கி கிராமத்திற்கு அருகில் யார்லுங் சாங்போ ஆற்றின் வடக்கே சுமார் 200 திபெத்தியச் செம்மான்கள் இருந்ததையும் அவை இன்றும் காணப்படுவதைத் தெரிவிக்கின்றது. இந்த மானின் ஒரே அறியப்பட்ட சாத்தியமான எண்ணிக்கை இவை என்பதால், இவற்றைப் பாதுகாக்க இங்கு ஒரு காப்பகம் அமைக்கத் திட்டமிடப்பட்டுள்ளது. சுபன்சிரி ஆற்றைச் சுற்றி வேறு சில நினைவுச்சின்னங்களின் இம்மான்கள் வாழ்ந்ததற்கான சான்றுகள் கண்டுபிடிக்கப்பட்டுள்ளன.

இவை இமயமலை ஓநாயால் வேட்டையாடப்படுகின்றன.

## மேற்கோள்கள்

பகுப்பு:மான்கள்
பகுப்பு:திபெத்திய விலங்குகள்
நபா இலைக்கோசு

**நபா இலைக்கோசு** (தாவரவியல் பெயர்: *Brassica rapa* subsp. *pekinensis* அல்லது *Brassica rapa* Pekinensis குழு) என்பது இலைக்கோசு வகைகளில் ஒன்றாகும். இது முதன்முதலாக பெய்சிங் பகுதியில் பயிரிடப்பட்டதென்பர். பெரும்பான்மையான ஆசிய நாடுகளின் உணவில் இது பயன்படுத்துப்படுகிறது. இருபதாம் நூற்றாண்டில் ஐரோப்பா, அமெரிக்காக்கள், ஆத்திரேலியா முழுவதும் பரவலாகப் பயன்படுத்தப்படுகிறது. உலகின் பல நாடுகள், இதனைச் சீன இலைக்கோசு என்று அழைப்பர். ஆத்திரேலியாவில் சில நேரங்களில் 'வோம்போக்' ("wombok") என்றழைப்பர்.

## பெயர்கள்

சப்பானிய பேச்சு வழக்கில்,  *nappa* () என்ற சொல்லானது எந்த ஒரு காய்கறியின் இலைகளைக் குறிக்கிறது, குறிப்பாக உணவாகப் பயன்படுபவற்றைக் குறிக்கிறது. இந்த குறிப்பிட்ட இலைக்கோசிற்கான சப்பானியப் பெயர் *hakusai* (),  சைனோ-சப்பானிய முறைப்படி (Sino-Japanese reading) சீனப் பெயர் *báicài* (), வாய்மொழியாக "வெள்ளைக் காய்கறி". இதன் கொரியப் பெயர், *baechu* (), இன்றைய மான்டரின் சீனப் பெயர் *dàbáicài* () என்பதன் பொருள் "பெரிய வெள்ளை காய்கறி", இதன் எதிரான பெயர் "சிறிய வெள்ளைக் காய்கறி" என்பதே போக் சொய் ஆகும். ஆசியாவிற்கு வெளியே, இக்காய்கறியை *சீன இலைக்கோசு* அல்லது சில சமயங்களில் *செலரி (celery) இலைக்கோசு* என்கின்றனர்.

## மேற்கோள்கள்

## வெளியிணைப்புகள்
*

பகுப்பு:இலைக் காய்கறிகள்
கிளார்காபாத்

**கிளார்க்காபாத்** (*Clarkabad*) என்பது பாக்கித்தானின் பஞ்சாபில் உள்ள கசூரில் அமைந்துள்ள கிறித்தவ மக்கள்  பெரும்பான்மையாக வசிக்கக்கூடிய ஒரு கிராமமாகும்.

## வரலாறு
இது ஒரு ஆங்கில சமயப் பரப்பாளர், இராபர்ட் கிளார்க் என்பவரால் நிறுவப்பட்டது, இவர் அரசாங்கத்திடமிருந்து 1900 ஏக்கர் நிலத்தைப் பெற்றார்.

கால்வாய் அமைப்பு நிறுவப்பட்டவுடன் நீர் வடிந்த நிலம், சூஹ்ராக்களுக்கு ஒதுக்கப்பட்டது, அவர்கள் தாங்கள் பார்த்து வந்த பாரம்பரியத் தொழிலான துப்புரவுப் பணியாளர் பணியை விட்டுவிட்டு விவசாயிகளாக மாறினர்.

## மேற்கோள்கள்

பகுப்பு:பாக்கித்தான்
பகுப்பு:பாக்கித்தானின் புவியியல்
ஆலம்கோடு, எடப்பல்

**ஆலம்கோடு** (*Alamcode* , also *Alamkod*)  என்பது இந்தியாவின், கேரளத்தின், மலப்புரம் மாவட்டத்தில் உள்ள ஒரு சிற்றூர் ஆகும்.

## மக்கள்தொகை
2001 இந்தியா மக்கள் தொகை கணக்கெடுப்பின்படி, ஆலம்கோட்டின் மொத்த மக்கள் தொகை 30,118 ஆகும். இதில் ஆண்களின் எண்ணிக்கை 14,364 என்றும், பெண்களின் எண்ணிக்கை 15,754 என்றும் உள்ளது. ஆலம்கோடு ஊராட்சியானது திருச்சூர், மலப்புரம், பாலக்காடு எல்லைக்கு அருகில் அமைந்துள்ளது. சங்கரம்குளம் காவல் நிலையம் ஆலம்கோடு ஊராட்சியில் அமைந்துள்ளது.

## போக்குவரத்து
ஆலம்கோடு சிற்றூரானது குட்டிப்புரம் நகரத்தின் வழியாக  இந்தியாவின் பிற பகுதிகளுடன் நன்கு இணைக்கப்பட்டுள்ளது. தேசிய நெடுஞ்சாலை எண் 66  எடப்பாள் வழியாகச் செல்கிறது. இச்சாலையானது வடக்கில் நீண்டு சென்று கோவா மற்றும் மும்பையுடன் இணைக்கிறது. சாலையானது தெற்கில் நீண்டு கொச்சி, திருவனந்தபுரம் ஆகிய  நகரங்களை இணைக்கிறது.  தேசிய நெடுஞ்சாலை எண் 966  பாலக்காடு மற்றும் கோயம்புத்தூரை இணைகிறது. அருகிலுள்ள வானூர்தி நிலையம்  கோழிக்கோடு பன்னாட்டு வானூர்தி நிலையம் ஆகும். அருகிலுள்ள முக்கிய தொடருர்து நிலையம்  குட்டிப்புரத்தில் உள்ளது.

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
யுரேனியம்(III) புரோமைடு

**யுரேனியம்(III) புரோமைடு** (*Uranium(III) bromide*) என்பது UBr3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். கதிரியக்கப் பண்பு கொண்டதாக இச்சேர்மம் காணப்படுகிறது.

## தயாரிப்பு
யுரேனியம் உலோகம் அல்லது யுரேனியம்(III) ஐதரைடுடன் ஐதரசன் புரோமைடைச் சேர்த்து வினைபுரியச் செய்தால் யுரேனியம்(III) புரோமைடு உருவாகும்.  அல்லது NH4UBr4·1.5CH3CN·6H2O. என்ற நீரேற்றை வெப்பச்சிதைவுக்கு உட்படுத்தியும் இதை  தயாரிக்கலாம். நீர் மற்றும் காற்று இரண்டிலும் இதன் விரைவான ஆக்சிசனேற்றம் காரணமாக யுரேனியம்(III) புரோமைடு தயாரிப்பது கடினமாகும். 

## மேற்கோள்கள்

பகுப்பு:யுரேனியம்(III) சேர்மங்கள்
பகுப்பு:புரோமைடுகள்
பகுப்பு:ஆக்டினைடு ஆலைடுகள்
யுரேனியம் மோனோபாசுபைடு

**யுரேனியம் மோனோபாசுபைடு** (*Uranium monophosphide*) என்பது UP என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். யுரேனியமும் பாசுபரசும் சேர்ந்து இச்சேர்மம் உருவாகிறது. யுரேனியம் உலோகத்துடன் வெள்ளைப் பாசுபரசை சேர்த்து சூடுபடுத்தி யுரேனியம் மோனோபாசுபைடு உருவாகிறது.
 
:4U + P4->4UP

அணுக்கரு எரிபொருளாக இச்சேர்மம் பயன்படுத்தப்படுகிறது. 

காற்றில், ஒரு மெல்லிய கண்ணாடி மேற்பரப்பு அடுக்கு ஆக்சிசனேற்றத்திலிருந்து இச்சேர்மத்தைப் பாதுகாக்கிறது; தயாரிக்கப்பட்ட பின்னர் சில மாதங்களில், இந்த அடுக்கு உலோகப் பளபளப்பை உருவாக்குகிறது.

## மேற்கோள்கள்

## மேலும் வாசிக்க
*
*
* 

பகுப்பு:யுரேனியம்(III) சேர்மங்கள்
பகுப்பு:பாசுபைடுகள்
பகுப்பு:பாறை உப்பு படிகக் கட்டமைப்பு
யுரேனியம் இருதெலூரைடு

**யுரேனியம் இருதெலூரைடு** (*Uranium ditelluride*) என்பது UTe2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் வழக்கத்திற்கு மாறான ஒரு மீக்கடத்தி  என 2018 ஆம் ஆண்டில் கண்டறியப்பட்டது. 

## மீக்கடத்துத் திறன்
யுரேனியம் இருதெலூரைடு சேர்மத்தில் உள்ள மீக்கடத்துத் திறன் மும்மடங்கு எலக்ட்ரான்களின் சுழல்-இணைப்பின் விளைவாக தோன்றுகிறது. இப்பொருள் ஓர் இடவியல் மீக்கடத்தியாகச் செயல்படுகிறது. உயர் காந்தப்புலங்களில் கூட மின்தடை இல்லாமல் மின்சாரத்தை நிலையாக கடத்துகிறது.  Tc= 2கெல்வின் வெப்பநிலை என்ற மீக்கடத்து மாறுநிலை வெப்பநிலையைக் கொண்டுள்ளது.  

மின்சுமை அடர்த்தி அலைகள் மற்றும் இணை அடர்த்தி அலைகள் ஆகியவை UTe2 சேர்மத்தில் விவரிக்கப்பட்டுள்ளன. சமீபத்தில் p-அலை மீக்கடத்தியில் விவரிக்கப்படுவது முதல் முறையாகும்.

## மேற்கோள்கள்

பகுப்பு:யுரேனியம்(IV) சேர்மங்கள்
பகுப்பு:தெலூரைடுகள்
பாலச்சந்திர நீலகாந்து புரந்தரே

**பால்சந்திர நீலகாந்து  புரந்தரே**  (*Bhalchandra Nilkanth Purandare*)  இந்தியாவைச் சேர்ந்த  மகளிர் மருத்துவ நிபுணர் ஆவார். 1911 ஆம் ஆண்டு அக்டோபர் மாதம் 27 ஆம் தேதியன்று இவர் பிறந்தார்.  இந்திய மகப்பேறியல் மற்றும் மகளிர் மருத்துவத்தின் தந்தை என்று அழைக்கப்படும் மருத்துவர் நீலகாந்து அனந்து புரந்தரேவுக்கு இவர் மகனாகப் பிறந்தார்.  மும்பையில் உள்ள குடும்ப நலம் மற்றும் ஆராய்ச்சிக்கான மருத்துவர்  என். ஏ. புரந்தரே மருத்துவ மையத்தின் இயக்குநராக இவர் இருந்தார். 1973 ஆம் ஆண்டு முதல் 1976 ஆம் ஆண்டு  வரை  பன்னாட்டு மகளிர் மற்றும் மகப்பேறியல் கூட்டமைப்பின் தலைவராகவும் 1966 ஆம் ஆண்டு முதல் 1968 ஆம் ஆண்டு வரை மும்பை மகப்பேறியல் மற்றும் மகளிர் மருத்துவ சங்கத்தின் தலைவராகவும் பணியாற்றினார். மகப்பேறியல் மற்றும் மகளிர் மருத்துவ வல்லுநர்களின் இராயல் கல்லூரியின் கௌரவ உறுப்பினராகவும், 1961 ஆம் ஆண்டில்  தேசிய மருத்துவ அறிவியல் அகாடமியின் தேர்ந்தெடுக்கப்பட்ட உறுப்பினராகவும் இவர் இருந்தார். மருத்துவத்தில்  இவரது பங்களிப்புகளுக்காக 1972 ஆம் ஆண்டில் இந்திய அரசு மூன்றாவது மிக உயர்ந்த குடிமக்கள் விருதான பத்ம பூசண் விருதை இவருக்கு வழங்கியது.  இவரது சகோதரர் மருத்துவர் வித்தல் என். புரந்தரேவும்  ஒரு மகப்பேறியல் மற்றும் மகளிர் மருத்துவ நிபுணர் ஆவார். அறுவை சிகிச்சை திறமைக்கு பெயர் பெற்றவராக அவர் இருந்தார்.  மும்பை மகப்பேறியல் மற்றும் மகளிர் மருத்துவ சங்கத்தின் தலைவராகவும், இந்திய  மகப்பேறியல் மற்றும் மகளிர் நோயியல் சங்கங்களின் கூட்டமைப்பு தலைவராகவும்  அவர் பணியாற்றினார். இவர்களது மருமகன் மருத்துவர் சி. என். புரந்தரே, ஒரு  மகளிர் மருத்துவ நிபுணர் ஆவார். இந்திய  மகப்பேறியல் மற்றும் மகளிர் மருத்துவ சங்கத்தின் முன்னாள் தலைவராக அறியப்படுகிறார். [5]

1990 ஆம் ஆண்டு நவம்பர் மாதம் 10 ஆம் தேதியன்று  தனது 80 வயதில் இறந்தார்.

மராத்தியில் 'சல்யகௌசல்யா' என்ற தலைப்பில் தனது சுயசரிதையை இவர் எழுதினார்.

## மேற்கோள்கள்

## புற இணைப்புகள்
* 

பகுப்பு:மராத்தியர்கள்
பகுப்பு:1990 இறப்புகள்
பகுப்பு:இந்திய மகப்பேறியலாளர்கள்
பகுப்பு:1911 பிறப்புகள்
யுரேனியம் இருசல்பைடு

**யுரேனியம் இருசல்பைடு** (*Uranium disulfide*) என்பது US2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தில் யுரேனியம்  +4 என்ற ஆக்சிசனேற்ற நிலையிலும் ஆக்சிசன் -2 என்ற ஆக்சிசனேற்ற நிலையிலும் காணப்படுகின்றன. கதிரியக்கப் பண்பு கொண்டுள்ள இச்சேர்மம் கருப்பு நிறப் படிகங்களாகக் காணப்படுகிறது. 

யுரேனியம் இருசல்பைடு இரண்டு புற வேற்றுமை வடிவங்களில் காணப்படுகிறது. α-யுரேனியம் இருசல்பைடு, β-யுரேனியம் இருசல்பைடு என்பன இவ்விரண்டு வடிவங்களாகும். α-யுரேனியம் இருசல்பைடு 1350 பாகை செல்சியசு வெபநிலைக்கு மேல் நிலைப்புத்தன்மையுடனும் அதற்கு கீழான வெப்பநிலையில் சிற்றுறுதி நிலைப்புத்தன்மையும் கொண்டுள்ளது. இவடிவத்தில் காணப்படும் நாற்கோணப் படிக வடிவம் யுரேனியம் இருசெலீனைடின் கட்டமைப்பை ஒத்து உள்ளது.  1350 பாகை செல்சியசு வெபநிலைக்கு கீழான வெப்பநிலையில் β-யுரேனியம் இருசல்பைடு நிலைப்புத்தன்மை கொண்டுள்ளது..

## தயாரிப்பு
உயர்ந்த வெப்பநிலையில் யுரேனியம் உலோகப் பொடியுடன் வாயு நிலை ஐதரசன் சல்பைடைச் சேர்த்து வினைபுரியச் செய்தால் குறைத்தல் வினை நிகழ்ந்து யுரேனியம் இருசல்பைடு உருவாகிறது.   

## மேற்கோள்கள்




பகுப்பு:யுரேனியம்(IV) சேர்மங்கள்
பகுப்பு:சல்பைடுகள்
திரோய் கொமுட்டர் நிலையம்

**திரோய் கொமுட்டர் நிலையம்** (ஆங்கிலம்: *Tiroi Komuter Station*; மலாய்: *Stesen Komuter Tiroi*) என்பது மலேசியா, நெகிரி செம்பிலான், சிரம்பான் மாவட்டம், திரோய் நகர்ப்பகுதியில் அமைந்துள்ள கொமுட்டர் நிலையம் ஆகும். 

லாபு சாலையின் 7-ஆவது கிலோமீட்டரில், தாமான் திரோய் எனும் ஒரு சிறிய வீடமைப்பு பகுதிக்கு அடுத்ததாக இந்த நிலையம் அமைந்துள்ளது. முன்பு இந்த நிலையம் **திரோய் தொடருந்து நிலையம்** (*Tiroi Railway Station*) என்று அழைக்கப்பட்டது. 

1948-1960 மலாயா அவசரகாலத்தின் போது மலாயா பொதுவுடைமை கட்சியின் ஆதரவாளர்களால் அழிக்கப்பட்ட பழைய நிலையத்திற்குப் பதிலாக புதிய நிலையம் கட்டப்பட்டது. அதே நிலையம் 1995-ஆம் ஆண்டில் செப்பனிடப்பட்டது.

## பொது

திரோய் நகரப் பகுதியில் இந்த நிலையம் அமைந்துள்ளதால்,  திரோய் நகரத்தின் பெயரில் அதற்கும் பெயரிடப்பட்டது. சிரம்பான் வழித்தடம் என்றும்; காஜாங் வழித்தடம் என்றும் அழைக்கப்பட்ட  புலாவ் செபாங் வழித்தடத்தில் இந்த நிலையம் தற்போது சேவையில் ஈடுபட்டுள்ளது.

மிகக் குறைவான பயணிகளுக்கு சேவை செய்யும் பல கொமுட்டர் நிலையங்களில் இந்த நிலையம் ஒன்றாகும். இருப்பினும், அண்மைய காலங்களில், திரோய் நகர்ப்பகுதிக்கு அருகில் புதிய குடியிருப்புகள் உருவாகி வருவதால், இந்த நிலையத்தின் பயணிகள் எண்ணிக்கையும் அதிகரித்து வருகிறது.

### வழித்தடங்கள்

இந்த நிலையத்தில் 2 பக்க நடைமேடைகள்; 2 வழித்தடங்கள் உள்ளன. பத்துமலை-புலாவ் செபாங் வழித்தடத்தில் அமைந்துள்ள இந்த நிலையம் கேடிஎம் கொமுட்டர் தொடருந்துகளால் சேவை செய்யப்படுகிறது. 

இந்த நிலையம் 1995-ஆம் ஆண்டில் புதுப்பிக்கப்பட்டது. இந்த நிலையத்தில் பயணச் சீட்டு  வழங்கிடம் மற்றும் இரண்டு பயணச் சீட்டு விற்பனை இயந்திரங்களும் உள்ளன.

திரோய் நிலையத்திலிருந்து கோலாலம்பூர் சென்ட்ரல் நிலையத்திற்கு கேடிஎம் கொமுட்டர் மூலமாகச் செல்வதற்கு ஒரு மணி நேரம் 15 - 20 நிமிடங்கள் பிடிக்கும்.

## மேலும் காண்க
* மலேசிய தொடருந்து போக்குவரத்து
* மலேசியாவில் தொடருந்து மின்மயமாக்கல்
* திரோய் 
* லாபு கொமுட்டர் நிலையம் 
* கேடிஎம் கொமுட்டர்

## திரோய் நிலையக் காட்சியகம்

File:Tiroi KTM Station signboard (220709).jpg
File:Tiroi Tiles and Shelter.jpg
File:Tiroi Station on a Sunny Day.jpg


## மேற்கோள்கள்

## வெளி இணைப்புகள்

பகுப்பு:நெகிரி செம்பிலான் மாநிலத்தின் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பகுப்பு:சிரம்பான் வழித்தடம்
சிர்க்கோனியம் மோனோபாசுபைடு

**சிர்க்கோனியம் மோனோபாசுபைடு** (*Zirconium monophosphide*) என்பது  ZrP என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியமும் பாசுபரசும் சேர்ந்து இந்த இருமச் சேர்மம் உருவாகிறது..

## தயாரிப்பு
சிர்க்கோனியத் தூளுடன் சிவப்பு பாசுபரசை சேர்த்து வினைபுரியச் செய்தால் சிர்க்கோனியம் மோனோபாசுபைடு உருவாகிறது.:

:4 Zr + P4 -> 4 ZrP

## இயற்பியல் பண்புகள்
சிர்கோனியம் மோனோபாசுபைடின் α-வடிவம் NaCl படிக அமைப்பைக் கொண்டுள்ளது. β-வடிவம் அறுகோண படிககட்டமைப்பில் உள்ளது. α-படிவம் 5 கெல்வின் வெப்பநிலைக்கு கீழே குளிரூட்டப்பட்டால் ஒரு மீக்கடத்தியாகச் செயற்படுகிறது. 

## மேற்கோள்கள்

பகுப்பு:சிர்க்கோனியம் சேர்மங்கள்
பகுப்பு:பாசுபைடுகள்
சிர்க்கோனியம் இருபாசுபைடு

**சிர்க்கோனியம் இருபாசுபைடு** (*Zirconium diphosphide*) என்பது  ZrP2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியமும் பாசுபரசும் சேர்ந்து இந்த இருமச் சேர்மம் உருவாகிறது.

## தயாரிப்பு
சிர்க்கோனியட்தை மின் உருக்கலுக்கு உட்படுத்தி அதனுடன் சிவப்பு பாசுபரசை சேர்த்து வினைபுரியச் செய்தால் சிர்க்கோனியம் இருபாசுபைடு உருவாகிறது.:

:2 Zr + P4 -> 2 ZrP2 

## இயற்பியல் பண்புகள்
சிர்கோனியம் இருபாசுபைடு தண்ணீரில் கரையாத சாம்பல் நிறப் படிகங்களாக உருவாகிறது. மேலும் இது நச்சுத்தன்மை வாய்ந்த சேர்மமாகும். ஈய(II) குளோரைடு படிகக் கட்டமைப்பில் இச்சேர்மம் காணப்படுகிறது.  சூடான செறிவூட்டப்பட்ட கந்தக அமிலத்தில் இது கரையும். வெற்றிடத்தில் சூடாக்கப்படும் போது இது பாசுபரசு மற்றும் ZrP ஆக சிதைகிறது:  

:ZrP2 -> ZrP + P

## மேற்கோள்கள்

பகுப்பு:சிர்க்கோனியம் சேர்மங்கள்
பகுப்பு:பாசுபைடுகள்
எதிர் திருத்தந்தை எராக்லியசு

**எராக்லியஸ்** (*Heraclius*) ஒரு ரோமானியர் ஆவார். இவர் 310 ஆம் ஆண்டில், போப் யூஸிபியஸின் தேர்தலை எதிர்த்தார். இவர் போப்பிற்கு எதிரானவர் என்ற பட்டத்தைப் பெற்றார். எராக்லியசைப் பற்றி அறியப்பட்ட அனைத்தும் யூஸிபியஸுக்காக போப் டாமாசஸ் I எழுதிய ஒரு எபிடாப்பில் காணக் கிடைக்கிறது. எராக்லியசு மற்றும் யூஸிபியஸ் ஆகியோர் லாப்சி (துன்புறுத்தலின் போது தங்கள் நம்பிக்கையில் தோல்வியடைந்த கிறித்தவர்கள்) நோக்கி எடுக்கப்பட வேண்டிய கொள்கையில் கருத்து வேறுபாடு தெரிவித்தனர். தாமசஸின் எபிடாஃப் எராக்லியஸின் நிலைப்பாடு, லாப்ஸி அவர்களை தியானம் செய்ய நிர்பந்திக்காமல் தேவாலயத்தில் மீண்டும் அனுமதிக்கப்பட வேண்டுமா, அல்லது அவர்கள் மீண்டும் அனுமதிக்கப்படக்கூடாதா என்பது குறித்து தெளிவற்றதாக உள்ளது.

ஹெராக்லியஸ் 310 இல் யூஸிபியஸுக்கு எதிரான அவரது பிரிவினரால் போப்பாக தேர்ந்தெடுக்கப்பட்டார். இரண்டு போட்டியாளர்களின் பக்கச் சார்பானவர்களால் ஏற்பட்ட பொது இடையூறுகள் அத்தகைய ஒரு அரசை எட்டின. (முதலாம் டாமாசஸால் தேசத்துரோகம், கருத்து வேறுபாடு மற்றும் போர் கூட என்று வகைப்படுத்தப்பட்டது) பேரரசர் மாக்சென்டியஸ் இரு தரப்பினரையும் சிசிலி நாடுகடத்தினார், அங்கு யூஸிபியஸ் இறந்தார், மேலும் எராக்லியசைப் பற்றி எதுவும் அறியப்படவில்லை.

## மேற்கோள்கள்

பகுப்பு:எதிர்-திருத்தந்தையர்கள்
மில்லார்டு எலி

**மில்லார்டு எலி** (*Millard's Rat*) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். இது *தாக்னோமைசு* பேரினத்தில் உள்ள ஒரே சிற்றினமாகும். இது சீனா, இந்தியா, லாவோஸ் மற்றும் நேபாளத்தில் காணப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:கொறிணிகள்
பகுப்பு:இந்தியப் பாலூட்டிகள்
பியா கேளையாடு

**பியா கேளையாடு** (*Fea's muntjac*) அல்லது தெனாசெரிம் கேளையாடு (*முன்தியாகசு பியா*) என்பது தெற்கு மியான்மர் மற்றும் தாய்லாந்தைப் பூர்வீகமாகக் கொண்ட ஒரு அரிய மான் சிற்றினமாகும். இது பொதுவான கேளையாடு போன்றது. முதிர்ச்சியடைந்த கேளையாடு 18 முதல் 21 கிலோ (40-46 பவுண்டுகள்) எடையுடன் காணப்படும். இது பகல் நேரங்களில், தனிமையாக, மேட்டுநில பசுமையான, கலப்பு அல்லது புதர் காடுகளில் (2500 மீட்டர்  8200அடி) உயரத்தில், புற்கள், குறைந்த வளரும் இலைகள் மற்றும் மென்மையான தளிர்கள் கொண்ட உணவாக உண்ணும். குட்டிகள் பொதுவாக அடர்ந்த தாவரங்கள் நிறைந்த பகுதிகளில் ஈனப்படும், தாயுடன் பயணிக்கும் வரை மறைத்து வைக்கப்பட்டிருக்கும்.

இது விலங்கியல் நிபுணர் இலியோனார்டோ பியா என்பவரின் நினைவாக அழைக்கப்படுகிறது. இதன் மற்றொரு பெயர் மியான்மர் மற்றும் தாய்லாந்திற்கு இடையில் உள்ள தெனாசெரிம் மலைகளிலிருந்து வந்தது.

## மேற்கோள்கள்

## வெளி இணைப்புகள்
* விலங்கு தகவல்-ஃபீஸ் முண்ட்ஜாக்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:தாய்லாந்து விலங்குகள்
தாவரங்களின் தோட்டம்

**தாவரங்களின் தோட்டம், பிரான்சு** ( அல்லது *Jardin des plantes de Paris* ()) என்பது பிரான்சு நாட்டின் பாரிசு நகரிலுள்ள தாவரவியல் பூங்கா ஆகும். இந்நாட்டின் மிக முக்கிய தாவரவியல் பூங்கா இதுவாகும். பிரான்சு அரசு அறிவித்த *Jardin des plantes* என்ற பெயரே தற்போதுள்ளது. இப்பூங்காவினுள், ஆவணகங்கள், நூலகங்கள்,  பசுமைக் குடில்கள், விலங்குகள் சாலை, பிரான்சு நாட்டின் தாவரயினங்களின் சேகரங்கள் போன்ற முக்கியத் துறைகளுக்கு, முறைப்படியான கட்டிடங்கள் பலவற்றைக் கொண்டுள்ளன. இதன் நில அளவு, 24 மார்ச்சு 1993 முதல், 28 எக்டேர் (280,000&nbsp;m2) ஆகும். இத்தாவரியில் கட்டிடத்திற்கு முன்னே, 1601 ஆம் ஆண்டு அமெரிக்காவில் இருந்து கொண்டு வந்த "Robinier Faux Acacia" மரம் இருக்கிறது. இத்தாவரவியல் காட்சியகம், 1930–35 ஆம் ஆண்டு இராக்பெல்லர் அறக்கட்டளை (Rockefeller Foundation) கொடையால் உருவாக்கப்பட்டது. இக்கட்டிடத்தின் தரைத்தளம், பொது மக்களுக்காக, குறைந்த காலத்திற்கு மட்டும் செயற்படும் கண்காட்சி தளமாகப் பயன்படுகிறது. அதாவது அவ்வப்போது இதன் 'கண்காட்சி கரு' மாறி கொண்டே இருக்கும். 

இங்குள்ள பிரான்சு நாட்டு உலர் தாவரகம் (Herbier National), உலகிலேயே அதிக அளவு உலர் தாவரக ஆவணங்களைப் பெற்று பராமரித்து வருகிறது. இந்த ஆவணங்களின் எண்ணிக்கை, 7.5 மில்லியன் ஆகும்.

## தாவரவியல் காட்சியகம்

File:Galerie de Botanique rue Buffon à Paris le 22 février 2018 - 1.jpg|தாவரவியல் காட்சியகம்
File:MNHN-bota-7.jpg| 2200 ஆண்டுகள் வயதுடையபெரு மரம் பகுதி. மரம் இறப்பு: 1917
File:Nepenthes mirabilis herbarium specimen.jpg|உலர் தாவரக ஆவணம்: "Nepenthes Mirabilis", the Herbier National.


## மேற்கோள்கள்

## வெளியிணைப்புகள்

*Official website
* Paris Botanical Garden (photo gallery)
*History of the Jardin des Plantes (in English)

பகுப்பு:தாவரவியல் பூங்காக்கள்
பகுப்பு:உலர் தாவரகங்கள்
சசிகலா (பாலிவுட் நடிகை)

**சசிகலா சைகல்** ( *Shashikala Saigal*) (4 ஆகஸ்ட் 1932-4 ஏப்ரல் 2021)  **சசிகலா**  என்ற தனது திரைப்பெயரால் நன்கு அறியப்பட்ட ஓர் இந்தியத் திரைப்பட மற்றும் தொலைக்காட்சி நடிகை ஆவார். இவர் 1940 களில் தொடங்கி நூற்றுக்கணக்கான பாலிவுட் படங்களில் துணை வேடங்களில் நடித்தார்.

## ஆரம்ப ஆண்டுகள்
மகாராட்டிராவின் சோலாப்பூரில் மராத்தி பேசும் இந்து பாவ்சர் சிம்பி குடும்பத்தில் சசிகலா பிறந்தார். 5 வயதிலேயே, சோலாப்பூர் மாவட்டத்தில் உள்ள பல நகரங்களில் இவர் நடனமாடி, பாடி, மேடையில் நடித்து வந்தார். சசிகலாவின் சிறுவயதிலேயே குடும்பத்தின் பொருளாதார நிலைமை மோசமானதால் இவரின் தந்தை தனது குடும்பத்தை போது மும்பைக்கு அழைத்து வந்தார். சசிகலாவின்  தோற்றமும் திறமையும் கொண்டு திரைப்படங்களில் நடிக்க வாய்ப்புத் தேடினர். பாடகி மற்றும் நடிகையுமான நூர்ஜஹானைச் சந்திக்கும் வரை குடும்பம் சிறிய அளவிலேயே வருமானம் ஈட்டியது.
## நடிகையாக அங்கீகாரம்

நூர்ஜஹானின் கணவர் சௌத் உசேன் ரிசிவி அப்போது *ஜீனத்* என்ற திரைப்படத்தை தயாரித்து வந்தார். படத்தில் இடம்பெற்ற கவ்வாலி வகை பாடல் காட்சியில் சசிகலாவையும் சேர்த்தார். 1947 ஆம் ஆண்டு வெளியான *ஜுக்னு* படத்தில் நூர்ஜஹான் மற்றும் திலீப் குமாருடன் சசிகலா ஒரு துணை வேடத்தில் நடித்தார். 1950 ஆம் ஆண்டு வெளியான *அர்சூ* படத்தில் மீண்டும் அவருடன் நடித்தார்.

சசிகலா, சம்மி கபூருடன் *தாகு* (1955) என்ற படத்தில் பணியாற்றினார். மேலும், பி. என். அரோரா, அமியா சக்ரவர்த்தி மற்றும் ஒரு சில தயாரிப்பாளர்கள் தயாரித்த திரைப்படங்களில் சிறிய வேடங்களில் நடித்தார். பிரேம் நாராயண் அரோரா தயாரித்த இந்தித் திரைப்படமான *புக்டி* (1948) படத்தில் நடித்ததன் மூலம் இவர் அனைவரது கவனத்தையும் பெற்றார்.  வி. சாந்தாராமின் *தீன் பட்டி சார் ராஸ்தா* (1953) போன்ற சில திரைப்படங்களில் இவருக்கு பாத்திரங்கள் கிடைத்தன. தனது இருபதுகளின் முற்பகுதியில் இருந்தபோது, சசிகலா குந்தன் லால் சைகல் குடும்பத்தைச் சேர்ந்த ஓம் பிரகாஷ் சைகலை சந்தித்து திருமணம் செய்து கொண்டார். இவர்களுக்கு இரண்டு மகள்கள் உள்ளனர்.

## விருது

* 2007இல் , இந்திய அரசில் நான்காவதாக குடிமக்களுக்கு வழங்கப்பெறும் உயர் விருதான பத்மசிறீ கௌரவம் வழங்கப்பட்டது.

## மேற்கோள்கள்

## வெளி இணைப்புகள்
* 
* 

பகுப்பு:20 ஆம் நூற்றாண்டின் இந்திய நடிகைகள்
பகுப்பு:பிலிம்பேர் விருதுகள் வென்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:மராத்தியர்கள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தித் திரைப்பட நடிகைகள்
பகுப்பு:2021 இறப்புகள்
பகுப்பு:1932 பிறப்புகள்
சிவ் நரேன் குரீல்

**சிவ் நரேன் குரீல்** (*Shiv Narain Kureel*) இந்தியாவைச் சேர்ந்த ஒரு குழந்தை அறுவை சிகிச்சை நிபுணராவார். மருத்துவத்துறை கல்வியாளராகவும் எழுத்தாளராகவும் அறியப்படுகிறார். இலக்னோ நகரத்திலுள்ள கிங் சியார்ச்சு  மருத்துவப் பல்கலைக்கழகத்தில்  குழந்தை அறுவை சிகிச்சை துறையின் பேராசிரியரும் தலைவருமாகப் பணியாற்றினார்.

## ஆரம்பகால வாழ்க்கை.
குரீல் 1956 ஆம் ஆண்டு நவம்பர் மாதம்  2 ஆம் தேதியன்று உத்தரப்பிரதேசத்தில் பிறந்தார்.

குழவி  மற்றும் குழந்தை சிறுநீரக மறுசீரமைப்பு அறுவை சிகிச்சைகளுக்கு மிகவும் பிரபலமானவராக இருந்தார்.

## சாதனைகள்
* சிறுநீர்ப்பை குறித்து ஓர் ஆராய்ச்சியை இவர் நடத்தினார்,"தி அமெரிக்கன் சிறுநீரகவியல் கோல்டு என்ற செய்தி இதழின்  முதல் பக்கத்தில் வெளியிடப்பட்டது.  மருத்துவ உலகில் இந்தியாவின் மிகப்பெரிய சாதனையாக இது இருந்தது.
* இந்தியாவில் பிறவிப் பிரச்சினைகளுக்கான ஒற்றை நிலை அறுவை சிகிச்சை நுட்பத்தை செய்தவர்களின் முன்னோடியாக இவர் இருந்தார்.
* இந்தியாவில் 11 வயது சிறுமிக்கு செய்யப்பட்ட முதல் குழந்தை பிறப்புறுப்பு மறுசீரமைப்பு அறுவை சிகிச்சையின் செயல்திறன் மற்றும் இரண்டு வயது குழந்தைக்கு சிறுநீர்ப்பையை சரிசெய்வதற்கு ஓர் அறுவை சிகிச்சை செய்தவர் என்ற பெருமை இவருக்குரியதாகும்.
* இந்திய குழந்தை அறுவை சிகிச்சை நிபுணர்கள் சங்கத்தின் ஆயுட்கால உறுப்பினராகவும் தலைவராகவும் உள்ளார். மேலும் இச்சங்கத்தின் அதிகாரப்பூர்வ இதழான குழந்தை அறுவை சிகிச்சை நிபுணர்கள் செய்தி இதழின் மதிப்பாய்வாளராகவும் உள்ளார்.
* பல மருத்துவ ஆவணங்களையும் கட்டுரைகளையும் வெளியிட்டுள்ளார்.

## விருதுகள்
மருத்துவத் துறையில் இவரது பங்களிப்புகளுக்காக இந்திய அரசு 2016 ஆம் ஆண்டில் நான்காவது மிக உயர்ந்த குடிமக்கள்  விருதான பத்மசிறீ விருதை வழங்கியது.

## மேற்கோள்கள்

## புற இணைப்புகள்
* 
* 

பகுப்பு:வாழும் மக்கள்
பகுப்பு:1956 பிறப்புகள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:இந்திய மருத்துவர்கள்
மேல ஓமநல்லூர் பிரணவேசுவரர் கோயில்

**மேல ஓமநல்லூர் பிரணவேசுவரர் கோயில்** என்பது இந்தியாவின், தமிழ்நாட்டின், திருநெல்வேலி மாவட்டதில் உள்ள மேல ஓமநல்லூர் என்ற ஊரில் உள்ள சிவன் கோயிலாகும்.

## அமைவிடம்
திருநெல்வேலி - பத்தமடை நெடுஞ்சாலையில் 15 கி.மீ. தொலைவில் பிராஞ்சேரி பேருந்து நிறுத்தம் உள்ளது. அங்கிருந்து தெற்கே மூன்று கி.மீ தொலைவில் மேல ஓமநல்லூர் அமைந்துள்ளது.
 
## கோயில் அமைப்பு
பிரணவேசுவரர் கோயிலானது மேல ஓமநல்லூரில் கிழக்கு நோக்கி உள்ளது. இக்கோயிலானது தெப்பக்குளம், வசந்த மண்டபம், முக மண்டபம், மகா மண்டபம், அர்த்த மண்டபம், கருவறை போன்ற அமைப்புகளைக் கொண்டுள்ளது. 

முதன்மை வாயிலை அடுத்து பலிபீடம் ,நந்தி மண்டபம்,  கொடிமரம் ஆகியவை உள்ளன. கோயிலில் உள்ள வசந்த மண்டபமானது பிரம்மாண்டமாகச் சிற்பத் தூண்களுடன் காட்சியளிக்கிறது. முக மண்டபத்தின் வலது புறமாக செண்பகவல்லித் தாயாரின் சந்நிதி உள்ளது. மகா மண்டபத்தின் வலப்புறம் நடராசர் சந்நிதி உள்ளது. அர்த்த ம்ண்ட வாயிலில் அனுக்ஞை விநாயகர், வள்ளி தெய்வானை உடனுறை சுப்பிரமணியர் நிலைகள் உள்ளன. கருவறையில் பிரணவேசுவரர் இலிங்க வடிவில்  உள்ளார். கருவறையின் மேலே நகர விமானம் அமைந்துள்ளது.  
 
இக்கோயியில் காசி விசுவநாதர், சொக்கநாதர், கைலாசநாதர், சங்கரேசுவரர், பிரணவேசுவரர் என ஐந்து மூர்த்திகளின் சந்நிதிகள் உள்ளன.

## வழிபாடு
இக்கோயிலில் நாள்தோறும் காலை எட்டு மணிமுதல் பத்து மணி மரையிலும், மாலை நான்கு மணிமுதல் ஆறு மணிவரையிலும் என இருகால பூசைகள் நடக்கின்றன.

## மேற்கோள்கள்

பகுப்பு:திருநெல்வேலி மாவட்டத்திலுள்ள சிவன் கோயில்கள்
கொத்திறைச்சி

**கொத்திறைச்சி** (*sausage*) என்பது இறைச்சியைப் பக்குவப்படுத்தி, பயன்படுத்தும் உணவு வகையாகும். இது பாரம்பரியாக பல நாடுகளில் உணவு பதப்படுத்தல் தொழிலாக உள்ளன. வழமையாக இதனைத் தயாரிக்க பன்றி இறைச்சி, மாட்டிறைச்சி, அல்லது கோழியின வளர்ப்புப் பறவைகள் இறைச்சி, உப்பு, மணப்பொருட்கள்(spices), இன்னும் சில  செயற்கை வாசனையூட்டிகள், தானியங்கள், ரொட்டிப் பொடிகள் கலந்தும் தயாரிக்கப்படுகிறது. இப்பொருட்களுடன் நன்கு கொத்தப்பட்டு இறைச்சியானது, மனிதக் குடல் போன்ற தோற்றமுள்ள உறைக்குள் திணிக்கப்படுகிறது. இது பலவிதங்களில் சமைக்கப்படுகிறது. சில நாடுகளில் வெள்ளைப்பூண்டு, மிளகு, வைன் கலந்தும் தயாரிக்கப்படுகிறது.

## மேற்கோள்கள்

பகுப்பு:இறைச்சி உணவுகள்
கூமி நரிமன் வாடியா

**கூமி நரிமன் வாடியா** (*Coomi Nariman Wadia*) இந்தியாவைச் சேர்ந்த ஓர் இசைக்குழு இயக்குநர் ஆவார். 1933 ஆம் ஆண்டு ஆகத்து மாதம் ஆறாம் தேதியன்று இவர் பிறந்தார்.

## வாழ்க்கை
மும்பையிலுள்ள சர் இயம்செட்ச்சி சிச்சிபாய் கலைப் பள்ளியில் பயின்ற பின்னர் இலண்டன் நகரத்திலுள்ள டிரினிட்டி இசைப்பள்லியில் இரண்டு பட்டயங்களை கூமி நரிமன் வாடியா பெற்றார்.

விக்டர் பரஞ்சோதியால் உருவாக்கப்பட்ட பரஞ்சோதி சேர்ந்திசை அகாடமியில் ஓர் உச்சக்குரலிசைப் பாடகராகச் சேர்ந்தார். பரஞ்சோதி இல்லாத நாட்களில் அவர் வேடத்தையேற்று இசைக்குழுவின் இயக்குநராக செயல்படுவார். 1964 ஆம் ஆண்டில் பரஞ்சோதி இறந்தவுடன் அந்த இசைக்குழுவுக்கு இவர் இயக்குநரானார்.

## மேற்கோள்கள்

பகுப்பு:1933 பிறப்புகள்
பகுப்பு:வாழும் மக்கள்
பகுப்பு:பத்மசிறீ விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:இசைத் துறையினர்
பகுப்பு:இந்தியர்கள்
பகோபோ எலி

**பாகோபோ எலி** (*Bagobo rat; புல்லிமசு பாகோபசு*) என்பது கொறிணி சிற்றினம் ஆகும். இந்தச் சிற்றினம் கொறிணி பேரினமான *புல்லிமசில்* உள்ள மூன்று சிற்றினங்களுள் ஒன்று ஆகும். இது விசயன் தீவிலும் மிண்டனாவோவிலும், பிலிப்பீன்சிலும் காணப்படுகிறது.

## மேற்கோள்கள்

பகுப்பு:கொறிணிகள்
பகுப்பு:பிலிப்பீனிய உயிரினங்கள்
புல்லிமசு

**புல்லிமசு** (*Bullimus*) என்பது பிலிப்பீன்சில் காணப்படும் கொறித்துண்ணியின் ஒரு பேரினமாகும். இது 1905ஆம் ஆண்டில் மெர்ன்ஸ் என்பவரால் முதன்முதலில் பட்டியலிடப்பட்டது.

## சிற்றினங்கள்
பேரினம் ***புல்லிமசு*** கீழ்க்கண்ட சிற்றினங்களைக் கொண்டுள்ளது.

* பாகோபோ எலி, *புல்லிமசு பாகோபசு*, மிண்டனாவோ
* கார்லெட்டனின் வன எலி, *புல்லிமசு கார்லெட்டோனி*, லூசோன் - 2021-இல் விவரிக்கப்பட்டது.
* கமிகுயின் வன எலி, *புல்லிமசு காமே*, காமிகுயின்
* பெரிய லூசோன் வன எலி, *புல்லிமசு லூசோனிகசு*, லூசோன்

## மேற்கோள்கள்

பகுப்பு:பாலூட்டிப் பேரினங்கள்
பகுப்பு:கொறிணிகள்
பகுப்பு:பிலிப்பீனிய உயிரினங்கள்
கட்டைவேலி

**கட்டைவேலி** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது கரவெட்டி பிரதேச செயலாளர் பிரிவில் அமைந்துள்ளது. இது கரவெட்டிக்குத் தென்கிழக்கே சுமார் 4 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
வெனிசூலா சார் கூட்டமைப்பு

**வெனிசூலா சார் கூட்டமைப்பு** (*Federal Dependencies of Venezuela* () என்பது  வெனிசுவேலாவைச் சுற்றியுள்ள கரிபியக் கடல், வெனிசுவேலா வளைகுடா தீவுகளைக் குறிக்கிறது. இவற்றில் வெனிசுவேலா மாநிலங்களில் உள்ள தீவு இல்லை. அதே போல கரிபியன் கடற்கரை தீவுகள் சில, வெனிசுவேலா மாநிலங்களுடன் ஒன்றிணைந்துள்ளன. இந்த சார் தீவுகளின் சுற்றுப்புற பரப்பளவு 342 சதுர கிலோ மீட்டர்கள் ஆகும். 2011 ஆம் ஆண்டு மக்கள்தொகைக் கணக்கெடுப்பின் படி,  2,155 மக்கள் நிலையாக வாழ்கின்றனர். மீன்பிடிக்கும் காலங்களில் 'மார்காரைட்டா' (Margarita) தீவில் இருந்து நூற்றுக்கும் மேற்பட்டவர் குறைந்த காலம் தங்குவர். கரகஸ் நடுவண் அரசின் கீழ் இங்குள்ள உள்ளூர் அரசு இயக்குகிறது. இருந்த போதிலும், உள்ளூர் அரசு *de facto* சட்ட பாதுகாப்பைக் கொண்டிருக்கிறது.

## கூட்டமைப்பு விவரங்கள்

## மேற்கோள்கள்

## வெளியிணைப்புகள்

* Los Roques Comunidad 
* Map of the Dependencias Federales

பகுப்பு:வெனிசுவேலா
பெரிய லூசோன் வன எலி

**பெரிய லூசோன் வன எலி** (*Large Luzon forest rat*) அல்லது லூசோன் காட்டு எலி (*புல்லிமசு லுசோனிகசு*) என்பது கொறித்துண்ணியின் ஒரு சிற்றினமாகும். இது *புல்லிமசு* பேரினத்தில் விவரிக்கப்படும் மூன்றில் முதன்மையானது. இது *மூரிடே* என்ற குடும்பத்தைச் சேர்ந்தது. இது பிலிப்பீன்சு தீவில் மட்டுமே காணப்படும் அகணிய உயிரி ஆகும். அரோரா, பெங்குயெட் மற்றும் கமாரின்ஸ் சுர் மாகாணங்களிலும், கலிங்க மாகாணத்தின் பால்பலசாங்கிலும் இந்த எலி காணப்படுவது பதிவு செய்யப்பட்டுள்ளது.

## மேற்கோள்கள்

பகுப்பு:கொறிணிகள்
பகுப்பு:பிலிப்பீனிய உயிரினங்கள்
பகுப்பு:அகணிய உயிரிகள்
யு. விசுவேசுவர் ராவ்

**யு. விசுவேசுவர் ராவ்** (*U. Visweswar Rao*; இறப்பு 20 மே 2021) ஓர் திரைக்கதை ஆசிரியரும், இயக்குநரும், தயாரிப்பாளரும் மற்றும் நாடக ஆசிரியரும் ஆவார் . இவர் முக்கியமாக தெலுங்குத் திரைப்படத்துறையில் பணிபுரிந்ததற்காக அறியப்பட்டவர்.

## சுயசரிதை
விசுவேசுவர் ராவ் 17வது தேசிய திரைப்பட விருதுகளுக்கான மத்திய நடுவர் குழுவில் உறுப்பினராக இருந்தார்.

தேசிய திரைப்பட விருதுகளையும், இரண்டு மாநில நந்தி விருதுகளையும் பெற்றுள்ளார். நந்தி விருதுகள் நடுவர் குழுவுடன் தொடர்புடையவர். மேலும் இருபத்தைந்து படங்களைத் தயாரித்துள்ளார்.
## இறப்பு
விசுவேசுவர் ராவ் கோவிட்-19 பெருந்தொற்றுகாரணமாக 20 மே 2021 அன்று இறந்தார் 

## விருதுகள்
### [[தேசிய திரைப்பட விருதுகள், இந்தியா|தேசிய திரைப்பட விருதுகள்]]
* தெலுங்கில் சிறந்த திரைப்படம் (இயக்குநர்) - *நாக்னா சத்யம்* (1979)
* தெலுங்கில் சிறந்த திரைப்படம் (இயக்குநர்) - *ஹரிசந்துருடு* (1980)

### நந்தி விருது

* சிறந்த இயக்குநர் - *கீர்த்தி காந்த கனகன்* (1982)
* சிறந்த திரைக்கதை எழுத்தாளர் - *பெல்லில சதுரங்கம்* (1988)

## மேற்கோள்கள்

பகுப்பு:தெலுங்குத் திரைப்பட இயக்குநர்கள்
பகுப்பு:2021 இறப்புகள்
கமிகுயின் வன எலி

**கமிகுயின் வன எலி** (*Camiguin forest rat*) அல்லது **காமிகுயின் புலிமசு** (*புலிமசு கேமே*) என்பது *புலிமசு* பேரினத்தில் உள்ள மூன்று கொறிணி சிற்றினங்களுள் ஒன்றாகும். இது பிலிப்பீன்சு கமிகுயின் தீவில் மட்டுமே காணப்படும் அகணிய உயிரி ஆகும்.  இந்த சிற்றினம் 900 முதல் 1,475 மீட்டர் உயரக் காடுகளின் வாழ்விடங்களில் சேகரிக்கப்பட்டுள்ளன.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:கொறிணிகள்
பகுப்பு:பிலிப்பீனிய உயிரினங்கள்
செனவாங் கொமுட்டர் நிலையம்

**செனவாங் கொமுட்டர் நிலையம்** (ஆங்கிலம்: *Senawang Komuter Station*; மலாய்: *Stesen Komuter Senawang*) என்பது மலேசியா, நெகிரி செம்பிலான், சிரம்பான் மாவட்டம், செனவாங் நகர்ப்பகுதியில் அமைந்துள்ள கொமுட்டர் நிலையம் ஆகும். செனவாங் நகரத்தில் இந்த நிலையம் அமைந்துள்ளதால், செனவாங் நகரத்தின் பெயரில் அதற்கும் பெயரிடப்பட்டது. 

பத்துமலை-புலாவ் செபாங் வழித்தடத்தில் அமைந்துள்ள இந்த நிலையம் கேடிஎம் கொமுட்டர் தொடருந்துகளால் சேவை செய்யப்படுகிறது. 2011-ஆம் ஆண்டில், இந்த நிலையத்தில் கேடிஎம் கொமுட்டர்  சேவை அறிமுகம் செய்யப்பட்டது. 14 மே 2011-ஆம் தேதி முதல் கொமுட்டர் தொடருந்து இந்த நிலையத்தில் இருந்து தன் பயணத்தைத் தொடங்கியது.

## பொது

சிரம்பான்மற்றும் கிம்மாஸ் இடையே இரட்டை தடம் மற்றும் மின்மயமாக்கல் திட்டத்தின் ஒரு பகுதியாக இந்த நிலையம் கட்டப்பட்டது. மலாயா தொடருந்து நிறுவனத்தின் மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டத்தை மின்மயமாக்கல் திட்டம் என அறியப்படுகிறது.

### சிரம்பான் - கிம்மாஸ்

7 சனவரி 2008-இல், MYR 3.45 பில்லியன் மதிப்புள்ள சிரம்பான் - கிம்மாஸ் இரட்டைப் பாதை மின்மயமாக்கல் திட்டம், இந்திய நிறுவனமான இர்கான் இன்டர்நேசனல் (*Ircon International*) நிறுவனத்திடம் ஒப்படைக்கப்பட்டது. 

100 கி.மீ. (62 மைல்) சிரம்பான் - சுங்கை காடுட் இரட்டைப் பாதை திட்டம் 2010-ஆம் ஆண்டிலும், கிம்மாஸ் இரட்டைப் பாதை திட்டம் 2012-ஆம் ஆண்டிலும் முடிக்க திட்டமிடப்பட்டது. இந்தத் திட்டம் 30 அக்டோபர் 2013-இல் நிறைவடைந்தது. 

### சிரம்பான் 3

இந்த நிலையம் செனவாங்கிற்கு மட்டுமல்லாமல் அதன் சுற்றுப்புறத்தில் உள்ள கிராமப்பகுதிகளுக்கும் சேவை செய்கிறது. சிரம்பான் மாநகரின் வெளிப்புற புறநகர்ப் பகுதிகளான பாரோய், ரகாங், பாரஸ்ட் அயிட்ஸ், தாமான் சிரம்பான் ஜெயா போன்ற பகுதிகளுக்கும் இந்த நிலையத்தின் சேவை வழங்கப்படுகிறது. 

அத்துடன் வடக்கு தெற்கு அதிவேக நெடுஞ்சாலையின் அருகிலும் இந்த நிலையம் அமைந்துள்ளது.

## அமைவு

## செனவாங் நிலையக் காட்சியகம்
**செனவாங் நிலையக் காட்சிப் படங்கள் (2015 - 2023):**

File:Senawang Station at Night 2.jpg
File:Senawang Station A10.jpg
File:Senawang Station A15.jpg
Senawang station A3.jpg


## மேலும் காண்க
* செனவாங் 
* கேடிஎம் கொமுட்டர்
* சிரம்பான் தொடருந்து நிலையம்
* மலேசியாவில் தொடருந்து மின்மயமாக்கல்
* புலாவ் செபாங் தம்பின் தொடருந்து நிலையம் 

## மேற்கோள்கள்

## வெளி இணைப்புகள்
* Keretapi Tanah Melayu Official Website
* Ipoh-Padang Besar Electrified Double Tracking Project website 

பகுப்பு:நெகிரி செம்பிலான் மாநிலத்தின் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பகுப்பு:சிரம்பான் வழித்தடம்
அரியல்லூர்

**அரியல்லூர் ** (*Ariyallur*) என்பது இந்தியாவின், கேரளத்தின்,  மலப்புரம் மாவட்டத்தில்  உள்ள ஒரு மக்கள் தொகை கணக்கெடுப்பு ஊர் ஆகும். இது  வள்ளிக்குன்னு ஊராட்சியிலும், புதிதாக உருவாக்கப்பட்டது வள்ளிக்குன்னு சட்டமன்றத் தொகுதியிலும் அமைந்துள்ளது.

## மக்கள்தொகை
2001 இந்திய மக்கள் கணக்கெடுப்பின் படி, அரியல்லூரின் மொத்த மக்கள் தொகை 18,987  ஆகும். இதில் ஆண்களின் எண்ணிக்கை 9,164 என்றும், பெண்களின் எண்ணிக்கை 9,823 என்றும் உள்ளது.
இங்கு இந்துகள் பெரும்பான்மையினராக உள்ளனர்.

## போக்குவரத்து
அருகிலுள்ள வானூர்தி நிலையம் உள்ளது கோழிக்கோடு பன்னாட்டு வானூர்தி நிலையம் ஆகும். அருகிலுள்ள முக்கிய தொடருந்து நிலையம் வல்லிக்குன்னுவில் உள்ளது.

## குறிப்பிடத்தக்க இடங்கள்
வள்ளிக்குன்னு தொடருந்து நிலையம் அரியல்லூரில் அமைந்துள்ளது. இங்கு எம். வி. மேல்நிலைப்பள்ளி, ஜி. யு. பி பள்ளி ஆகிய பள்ளிகள் அமைந்துள்ளன. அரியலூர் வேளாண் நாற்றுப் பண்ணைகளுக்குப் பிரபலமானது.
இது சுமார் 4 கிலோமீட்டர் கடற்கரையைக் கொண்டுள்ளது. இந்த கடற்கரையில் முத்தியாம் ஆமைகள் உய்விடம்  உள்ளது.

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
லோரிங் எலி

**லோரிங் எலி** (*தல்லோமைசு லோரிங்கி*) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும்.இது கென்யாவிலும் தான்சானியாவிலும் காணப்படுகிறது. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல வறண்ட காடுகள், வறண்ட புன்னிலம் மற்றும் மிதவெப்ப மண்டல அல்லது வெப்பமண்டலம் வறண்ட புதர் நிலங்கள் ஆகும்.

இந்த சிற்றினம் ஜான் ஆல்டன் லோரிங் பெயரால் அழைக்கப்படுகிறது.

## வகைபிரித்தல்
சுமித்சோனியன்-ரூசுவெல்ட் ஆப்பிரிக்கப் பயணத்தின் போது இந்த சிற்றினத்திற்கான நிறைவகையினை லோரிங் கைப்பற்றினார். எட்மண்ட் கெல்லர் சிற்றினம் குறித்த விளக்கத்தில் இதனை *தாம்னோமைசு* பேரினத்தில் வைத்தார். 1923ஆம் ஆண்டில், ஓல்டுபீல்டு தாமசு மற்றும் மார்ட்டின் கிண்டன் ஆகியோர் இதை *தல்லோமைசு* பேரினத்திற்கு மாற்றினர்.

பின்னர் இது நெட் கோலிசுடர், குளோவர் மோரில் ஆலன் மற்றும் ஜான் எல்லர்மேன் ஆகிய ஒவ்வொருவரும் செய்ததைப் போல அல்லது பிரான்சிசு பெட்டர் வகைப்படுத்தியதைப் போல *தல்லோமைசு டேமரென்சிசு* என்ற துணையினமாக வகைப்படுத்தப்பட்டது. 1993ஆம் ஆண்டு நிலவரப்படி, உலகின் பாலூட்டி இனங்களின் இரண்டாவது பதிப்பின் வெளியீட்டுடன், கை முசர் மற்றும் கார்லெட்டனின் வகைப்பாட்டின் காரணமாக *த. லோரிங்கி* மீண்டும் தனிச் சிற்றினமாகக் கருதப்படுகிறது.

## மேற்கோள்கள்

## குறிப்புகள்
* Schlitter, D. & Boitani, L. 2004.  Thallomys loringi.   2006 IUCN Red List of Threatened Species.  Downloaded on 20 July 2007.

பகுப்பு:எலிகள்
பகுப்பு:ஆப்பிரிக்கப் பாலூட்டிகள்
பிளாட்டினம்(IV) அயோடைடு

**பிளாட்டினம்(IV) அயோடைடு** (Platinum(IV) iodide) என்பது PtI4 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பிளாட்டினமும் அயோடினும் சேர்ந்து இந்த இருமச் சேர்மம் உருவாகிறது. அடர் பழுப்பு நிறத்தில் எதிர்காந்தப் பண்புடன் ஒரு திண்மமாகக் காணப்படுகிறது. பிளாட்டினத்தின் அறியப்பட்டுள்ள பல இரும அயோடைடுகளில் இதுவும் ஒன்றாகும்.

## தயாரிப்பு
பிளாட்டினத்துடன் அயோடினைச் சேர்த்து வினைபுரியச் செய்தால் பிளாட்டினம்(IV) அயோடைடு உருவாகிறது:
:Pt + 2I2 -> PtI4

ஐதரசன் ஆறயோடோபிளாட்டினேட்டு(IV) சேர்மத்தை 80 °செல்சியசு வெப்பநிலைக்கு சூடுபடுத்தினால் சிதைவு ஏற்பட்டு பிளாட்டினம்(IV) அயோடைடு உருவாகும்:

:H2[PtI6] -> PtI4 + 2HI

## இயற்பியல் பண்புகள்
அடர் பழுப்பு நிற படிகங்களாக பல்வேறு வடிவங்களில் பிளாட்டினம்(IV) அயோடைடு  படிகமாகிறது:

*α*-PtI4, சாய்சதுர படிகத் திட்டம், இடக்குழு *P bca*, cell parameters a = 1.290 nm, b = 1.564 nm, c = 0.690 nm, Z = 8;

*β*-PtI4, கனசதுரம், இடக்குழு *P m3m*, செல் அளவுருக்கள் a = 0.56 நானோமீட்டர், Z = 1;

*γ*-PtI4, நாற்கோணகப் படிகத் திட்டம், இடக்குழு *I 41/a*, செல் அளவுருக்கள் a = 0.677 நானோமீட்டர், c = 3.110 நானோமீட்டர், Z = 8.

PtI4 தண்ணிரில் சிதைவடையும். ஆல்ககால், அசிட்டோன், நீர்க்காரம், ஐதரசன் அயோடைடு, பொட்டாசியம் அயோடைடு, நீர்ம [முதலிய கரைப்பான்களில் கரையும்.

== வேதிப் பண்புகள்==
பிளாட்டினம்(IV) அயோடைடை சூடுபடுத்தினால் சிதைவடையும்:
:PtI<sub>4</sub> -> Pt + 2I<sub>2</sub>

பிளாட்டினம்(IV) அயோடைடை ஐதரோ அயோடிக் அமிலத்தில் கரைத்தால் ஐதரசன் ஆறயோடோபிளாட்டினேட்டு(IV) உருவாகும்:

:PtI<sub>4</sub> + 2HI -> H<sub>2</sub>[PtI<sub>6</sub>

==மேற்கோள்கள்==


[பகுப்பு:பிளாட்டினம் சேர்மங்கள்
பகுப்பு:அயோடைடுகள்
ஓசுமியம் இருபாசுபைடு

**ஓசுமியம் இருபாசுபைடு** (*Osmium diphosphide*) என்பது OsP2  என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். ஓசுமியமும் பாசுபரசும் சேர்ந்து இந்த இருமச் சேர்மம் உருவாகிறது.

## தயாரிப்பு
சிவப்பு பாசுபரசுடன் விகிதவியல் அளவில் ஓசுமியத்தைச் சேர்த்து  500-1000 °செல்சியசு வெப்பநிலைக்கு சூடாக்கி வினைபுரியச் செய்தால் தனிமங்கள் இணைந்து ஓசுமியம் இருபாசுபைடு உருவாகும்:

::Os + 2P → OsP2

## இயற்பியல் பண்புகள்
ஓசுமியம் இருபாசுபைடு P nnm என்ற இடக்குழுவுடன் செஞ்சாய்சதுர படிக அமைப்பில் கருப்பு நிறப் படிகங்களாக உருவாகிறது.

## பயன்கள்
ஓசுமியம் இருபாசுபைடு ஒரு குறைக்கடத்தியாகவும் பயன்படுத்தப்படுகிறது.

## மேற்கோள்கள்

பகுப்பு:ஓசுமியம் சேர்மங்கள்
பகுப்பு:பாசுபைடுகள்
பாசுபோனியம் அயோடைடு

**பாசுபோனியம் அயோடைடு** (*Phosphonium iodide*) என்பது PH4I  என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பதிலீடு செய்யப்படாத பாசுபோனியம் நேர்மின் அயனியைக் (PH+4) கொண்ட உப்புக்கு இது ஓர் எடுத்துக்காட்டாகும்.  பாசுபோனியம் அயோடைடு பொதுவாக பாசுபீனுக்கான சேமிப்பகமாகவும்  பாசுபரசை கரிம மூலக்கூறுகளாக பதிலீடு செய்வதற்கான் வினையாக்கியாகவும் பயன்படுத்தப்படுகிறது.

## தயாரிப்பு
டைபாசுபரசு டெட்ரா அயோடைடு சேர்மத்துடன் தனிமநிலை பாசுபரசையும் தண்ணீரையும் சேர்த்து 80 பாகை செல்சியசு வெப்பநிலைக்கு சூடுபடுத்தி உப்பை பதங்கமாதலுக்கு அனுமதித்தால் பாசுபோனியம் அயோடைடு உருவாகும்.

:10 P2I4 + 13 P4 + 128 H2O -> 40 PH4I + 32 H3PO4

## பண்புகள்
### கட்டமைப்பு
பாசுபோனியம் அயோடைடின் படிக அமைப்பு நாற்கோணக வடிவத்தில் P4/nmm என்ற இடக்குழுவுடன் உள்ளது. இது NH4Cl படிக கட்டமைப்பின் சிதைந்த வடிவமாகும். அலகு செல்லின் தோராயமான பரிமாணங்கள் 634×634×462 பைக்கோமீட்டர்களாக உள்ளன. இந்தப் படிகத் திட்டத்தில் உள்ள ஐதரசன் பிணைப்பு PH+4 நேர்மின் அயனியை ஏற்படுத்துகிறது. ஐதரசன் அணுக்கள்  I−அயனியை நோக்கிச் செல்லும் வகையில் நோக்குநிலைப்படுத்தப்படுகின்றன.

### வேதிப் பண்புகள்
62 பாகை செல்சியசு மற்றும் வளிமண்டல அழுத்தத்தில், பாசுபோனியம் அயோடைடு பதங்கமாகிறது. பின்னர் இது பின்னோக்கி பாசுபீன் மற்றும் ஐதரசன் அயோடைடு சேர்மங்களாக பிரிகையடைகிறது. காற்றில் மெதுவாக ஆக்சிசனேற்றம் அடைந்து அயோடின் மற்றும் பாசுபரசு ஆக்சைடுகளை கொடுக்கிறது. நீராற்பகுப்புக்கு உட்பட்டு பாசுபீன் மற்றும் HI சேர்மங்களைக் கொடுக்கிறது:

:PH4I  PH3 + HI 

பொட்டாசியம் ஐதராக்சைடுடன் பாசுபோனியம் அயோடைடின் நீரிய கரைசலை கலப்பதன் மூலம் பாசுபீன் வாயு உருவாகிறது.
 
:PH4I + KOH → PH3 + KI + H2O

முனைவற்ற கரைசலில் உள்ள அயோடின் மற்றும் புரோமினுடன் இது வினைபுரிந்து பாசுபரசு ஆலைடுகளைக் கொடுக்கிறது; உதாரணத்திற்கு:

:2PH4I + 5I2 → P2I4 + 8HI

கரிம வேதியியலில் பாசுபோனியம் அயோடைடு ஒரு சக்திவாய்ந்த மாற்று வினையாக்கியாகும்.  எடுத்துக்காட்டாக, இது பைரிலியத்தை பதிலீடு வழியாக ஒரு பாசுபீனாக மாற்றும். 1951 ஆம் ஆண்டில், PH4I சேர்மம் அசிட்டைல் குளோரைடுடன் வினைபுரிந்து அறியப்படாத பாசுபீன் வழித்தோன்றலை உருவாக்குகிறது என்று கிளென் ஆல்சுடெட்டு பிரவுன் கண்டறிந்தார். ஒருவேளை CH3C(=PH)PH2·HI.
 
## மேற்கோள்கள்

பகுப்பு:அயோடைடுகள்
பகுப்பு:கரிம வேதியியல் வினையாக்கிகள்
பகுப்பு:கனிமவேதியியல் பாசுபரசு சேர்மங்கள்
பகுப்பு:பாசுபோனியம் சேர்மங்கள்
அணிற்பல் எலி

**அணிற்பல் எலி** (*Squirrel-toothed rat; அண்சோமைசு இமிடேட்டர்*), நியூ கினி பெரும் எலி, சக்திவாய்ந்த-பல் கொண்ட எலி, சீரற்ற-பல் எலி அல்லது **குறுகிய பல் பெரும் எலி** என்றும் அழைக்கப்படுகிறது. இது முரிடே குடும்பத்தைச் சேர்ந்த கொறித்துண்ணிகளில் ஒரு சிற்றினமாகும்.

கருகா கொட்டைகளை (*பாண்டனசு ஜூலியானெட்டி* ) உண்பதாக அறியப்பட்ட சிற்றினமாகும். இந்த எலிகளின் சேதத்தினைத் தடுக்கு தோட்டக்காரர்கள் மரங்களின் தண்டுகளில் மேடைகள் அல்லது பிற தடைகளை ஏற்படுத்துகின்றனர்.

## பெயர்கள்
அணிற்பல் எலி, பப்புவா நியூ கினி கலாம் மொழியில் **குடி-வ்சு** அல்லது குட்ல்-வசு என்று அழைக்கப்படுகிறது.

## மேற்கோள்கள்

பகுப்பு:எலிகள்
விவேக் சகாய்

**விவேக் சகாய்** (*Vivek Sahai*) இந்தியாவில் போக்குவரத்து மற்றும் மேலாண்மை நிபுணர் ஆவார். 1973 ஆம் ஆண்டுத் தொகுதியில் தேர்ந்தெடுக்கப்பட்டு இந்திய இரயில்வே போக்குவரத்து சேவை அதிகாரியாகப் பணியாற்றினார். 01-06-2010 முதல் 30-06-2011 வரை இரயில்வே வாரியத்தின் தலைவராகவும், இந்திய அரசின் முன்னாள் முதன்மை செயலாளராகவும் நியமிக்கப்பட்டார். கூடுதலாக,  இவர் இந்திய பிரத்யேக சரக்கு நடைபாதை ஆணையத்தின் தலைவராக இருந்தார்.  மேலும் இந்திய அரசின் தேசிய போக்குவரத்து மேம்பாட்டுக் கொள்கைக் குழுவிலும் இவர்  பணியாற்றினார். கடந்த காலத்தில், கோல் இந்தியா  நிறுவனத்தின் இயக்குநராக 2007 ஆம் ஆண்டு சூலை மாதம் 9 ஆம் தேதி முதல்  2008 ஆம் ஆண்டு  ஆகத்து மாதம் 20 ஆம் தேதி வரை பணியாற்றினார். பிபாவாவ் இரயில்வே ஆணைய நிறுவனத்தின் இயக்குநராகவும் பணியாற்றியுள்ளார்.

2006 ஆம் ஆண்டில் மும்பை தொடர் குண்டுவெடிப்புகளுக்கு இரயில்வே துறையை பொறுப்பாகக் கையாண்டதற்காக இவர் குறிப்பாக பாராட்டப்படுகிறார் 

ஓய்வுக்குப் பிறகு, 2013 ஆம் ஆண்டில் இரயில்வே அமைச்சரின் ஆலோசகராக பெரிய திட்டங்களை வழிநடத்த உதவுவதற்காக இவர் திரும்ப அழைக்கப்பட்டார்.

சகாய் அப்சர்வர் ரிசர்ச் அறக்கட்டளையின்  ஒரு புகழ்பெற்ற சக ஊழியராக உள்ளார்.

## மேற்கோள்கள்

பகுப்பு:வாழும் மக்கள்
பின் டோர்செட்

[thumb|[இசுக்காட்லாந்து தேசிய அருங்காட்சியகம்|இசுக்காட்லாந்து தேசிய அருங்காட்சியகத்தில் டாலி]]
**பின்-டோர்செட்** (*Finn Dorset*) அல்லது **பின் டார்செட்** என்பது இங்கிலாந்து மற்றும் அயர்லாந்து செம்மறி ஆடு ஆகும். இது டோர்செட் ஹார்னுடன் பின்லாந்து ஆடு ஒன்று கலப்புச் செய்து உருவாக்கப்பட்ட சிற்றினமாகும்.  

டோலி செம்மறி ஆடு, பின்லாந்து டோர்செட் செம்மறியாட்டின் ஒரு வயது வந்த உடல் உயிரணுவிலிருந்து நகலாக்கம் செய்யப்பட்ட முதல் பாலூட்டி ஆகும்.

## மேற்கோள்கள்

பகுப்பு:பாலூட்டிகள்
பகுப்பு:கலப்பினங்கள்
கூக்கா

**கூக்கா** (*Kooka*) என்பது பாக்கித்தான் மற்றும் இந்தியாவில் காணப்படும் மெல்லிய வால் கொண்ட செம்மறி ஆடு ஆகும்.

கூக்கா வெள்ளைத் தோலும் கருப்பு முகமும் கொண்டது. இவை சிறிய உடலைக் கொண்டுள்ளன. மேலும் நாளொன்றுக்குச் சராசரியாக ஒரு லிட்டர் பால் உற்பத்தி செய்கின்றன.

## மேற்கோள்கள்

பகுப்பு:இந்தியாவில் தோன்றிய செம்மறி ஆட்டு இனங்கள்
சுனிதா (தெலுங்கு பாடகி)

**சுனிதா உபத்ராஷ்டா** ( *Sunitha* ) ஓர் இந்திய பின்னணிப் பாடகியும் மற்றும் குரல் நடிகையுமாவார்., இவர் முதன்மையாக தெலுங்குப் படங்களில் பணியாற்றுகிறார். சுனிதா பல்வேறு பிரிவுகளில் ஒன்பது நந்தி விருதுகள் மற்றும் இரண்டு தென்னிந்திய பிலிம்பேர் விருதுகள் பெற்றவர். இவர் தனது 15 வயதில் ஒளி இசை பிரிவில் அனைத்திந்திய வானொலியின் தேசியத் திரைப்பட விருதையும் பெற்றுள்ளார். தனது முதல் நந்தி விருதை 1999 ஆம் ஆண்டு பெற்றார். 2002 முதல் 2006 ஆம் ஆண்டு வரையிலும், மீண்டும் 2010 முதல் 2012 வரையிலும் மூன்று நந்தி விருதுகளைப் பெற்றார். ஆந்திரப் பிரதேச அரசால் 2011 ஆம் ஆண்டிற்கான சிறந்த பாடகிக்கான விருது லதா மங்கேஷ்கருடன் சேர்ந்து இவருக்கும் வழங்கப்பட்டது.

## பாடல் வாழ்க்கை
சுனிதாவின் பாடல் வாழ்க்கை 1995 ஆம் ஆண்டு குலாபி திரைப்படத்தின் மூலம் தொடங்கியது. இவர் இசை அடிப்படையிலான நிகழ்ச்சிகள் மற்றும் முதன்மை நிகழ்ச்சிகளுக்கு தொகுப்பாளராகவும் அறியப்படுகிறார். 2015 ஆம் ஆண்டில் அமராவதி தலைநகர அடிக்கல் நாட்டு விழாவை தொகுத்து வழங்கினார்.  சுனிதா பல்வேறு தொலைக்காட்சி நிலையங்களில் நடத்தப்படும் இசை நிகழ்ச்சிகளில் நடுவராகவும் உள்ளார்.  அவற்றில் *பாடுத்த தீயகா* என்ற இசை நிகழ்ச்சி கடந்த இரண்டு தசாப்தங்களாக தெலுங்கு ஈடிவி தொலைகாட்சியில் ஒளிபரப்பப்பட்டு வருகிறது. இதில் மறைந்த பாடகர் எஸ். பி. பாலசுப்ரமணியம் அவர்களும் பங்கு கொண்டிருந்தார். 750 க்கும் மேற்பட்ட படங்களில் 110 க்கும் மேற்பட்ட நடிகைகளுக்கு குரல் கொடுக்கும் கலைஞராக சுனிதாவின் பங்களிப்புகள் பரவலாக குறிப்பிடப்படுகின்றன.

சுனிதா ஒரு கலைஞராக பல்வேறு வெளிநாடுகளிலும் தனது இசைநிகழ்சிகளை வழங்கி வருகிறார்.

## சொந்த வாழ்க்கை
சுனிதா 1978 ஆம் ஆண்டு மே 10 ஆம் தேதி ஆந்திர மாநிலம் விசயயவாடாவில் பிறந்தார். 6 வயதில், பெம்மராஜு சூர்யா ராவ் என்பவரிடம் கருநாடக இசையையும் மற்றும் கலகா கிருஷ்ண மோகனிடம் மெல்லிசையையும் பயிற்சி பெற்றார். மிகச் சிறிய வயதிலேயே, அனைத்திந்திய வானொலியில் இடம்பெற்ற நிகழ்ச்சிகள் உட்பட பல கச்சேரிகளில் பங்கேற்கவும், நிகழ்த்தவும் பல வாய்ப்புகளைப் பெற்றார். 13 வயதில், சுனிதா தனது குரு பெம்மராஜு சூர்யா ராவுடன் இணைந்து ஆண்டுதோறும் நடைபெறும்  தியாகராஜ ஆராதனை நிகழ்ச்சியில் பங்கேற்றார். குழந்தை நட்சத்திரமாக நடித்து பல்வேறு போட்டிகளில் பல விருதுகளையும் பாராட்டுகளையும் பெற்றுள்ளார். இசைப் பயிற்சிகளைத் தொடர மத்திய அரசிடம் இருந்து உதவித்தொகை பெற்றுள்ளார்.

சுனிதா தனது 19வது வயதில் ஊடகங்களில் பணிபுரியும் கிரண் குமார் கோபராஜு என்பவரைத் திருமணம் செய்து கொண்டார். ஆனாலும், பின்னர் இவர்கள் விவாகரத்து பெற்றனர். இந்த தம்பதிக்கு ஆகாஷ், சிரேயா என இரு குழந்தைகள் உள்ளனர். சிரேயா என்ற தெலுங்குத் திரைப்படமான சவ்யசாச்சி (2018) என்ற தெலுங்குத் திரைப்படத்தில் "டிக்... டிக்... டிக்..." என்ற பாடலை பாடி ஒரு பாடகியாக அறிமுகமானார்.

ஜனவரி 2021 இல், சுனிதா தனது குடும்ப உறுப்பினர்கள் மற்றும் நெருங்கிய நண்பர்கள் முன்னிலையில் தொழிலதிபர் ராம கிருஷ்ண வீரபனேனி என்பவரை மணந்தார்.

## மேற்கோள்கள்

## வெளி இணைப்புகள்
* 
* 
* 

பகுப்பு:இந்தியத் திரைப்படப் பாடகர்கள்
பகுப்பு:குண்டூர் மாவட்ட நபர்கள்
பகுப்பு:ஆந்திரப் பிரதேச மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1978 பிறப்புகள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:வாழும் மக்கள்
பிளாட்டினம் இருபாசுபைடு

**பிளாட்டினம் இருபாசுபைடு** (*Platinum diphosphide*) என்பது PtP2  என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பிளாட்டினமும் பாசுபரசும் சேர்ந்து இந்த இருமச் சேர்மம் உருவாகிறது. 

## தயாரிப்பு
பாசுபரசு ஆவியை பஞ்சுபோன்ற பிளாட்டினத்தின் மீது செலுத்துவதன் மூலம் பிளாட்டினம் இருபாசுபைடை தயாரிக்கலாம். அல்லது பிளாட்டினம் மற்றும் பாசுபரசை 570 பாகை செல்சியசு வெப்பநிலையில் வெற்றிட உருக்குக்கலனில்  நீண்ட நேரம் சூடாக்குவதன் மூலமும் தயாரிக்கலாம்:

:Pt + 2P -> PtP2

பிளாட்டினம்(II) அசிட்டைலசிட்டோனேட்டை பிளாட்டினம் நுண் துகளாக இடுக்கம் செய்து பின்னர் மூவெண்முகபாசுபீனுடன் சேர்த்து 370 பாகை செல்சியசு வெப்பநிலைக்கு சூடுபடுத்தினாலும் பிளாட்டினம் இருபாசுபைடு உருவாகும்.

## இயற்பியல் பண்புகள்
பிளாட்டினம் இருபாசுபைடு Pa3 என்ற இடக்குழுவுடன் கனசதுர படிக அமைப்பில் வெள்ளி போன்ற வெண்மை நிறப் படிகங்களாக உருவாகிறது.

## பயன்கள்
வினையூக்கியாகவும்
குறைக்கடத்தியாகவும்  பிளாட்டினம் இருபாசுபைடு பயன்படுத்தப்படுகிறது.

## மேற்கோள்கள்

பகுப்பு:பிளாட்டினம் சேர்மங்கள்
பகுப்பு:பாசுபைடுகள்